નવી દિલ્હીઃ ૧૫ વર્ષીય છોકરીને યુક્રેનમાં બોક્સિંગ સ્પર્ધામાં ભાગ લેવા જવાનું હતું, પરંતુ તેનો પાસપોર્ટ નહોતો આવ્યો. તેણે સ્થાનિક પાસપોર્ટ અરજીની તસવીર ટ્વિટર પર પોસ્ટ કરી દીધી. આ મામલામાં વિદેશપ્રધાન સુષમા સ્વરાજે મામલો હાથમાં લીધો અને પોતાના તરફથી પહેલ કરી અને જુનિયર ચેમ્પિયનશિપની બ્રોન્ઝ મેડલ વિજેતા ઝલક તોમરને કહ્યું તેણે દેશ માટે મેડલ લાવવાનું વચન આપવું પડશે અને પછી તરત જ ઝલક તોમરને પાસપોર્ટ મળી ગયો.